Iуэхур хэплъэгъуэ щыхъуам деж...

Щы1ащ зэгуэрым зы 1уэхугъуэ,
Адыгэ хабзэр щышэрыуэу,
Адыгэ унэм хьэгъуэл1ыгъуэ
Щыщ1ыфт, къэмынэу зы лъэпкъыгъуэ.

Иджы, къебгъажьэр хабзэщ, жари,-
Кафе,столовэ,ресторан,
Сергей, Тимошэ, Чэзибан
Зэхуосри, псори мэхъу ауан.

Зышар, къэзышэр къыпхуэмыщ1э,
Зэблагъэ хъуахэр зэрымыщ1э,
Зэгуэр щы1ауэ унэишэр
1энит1 зэхуакум щызэблаш,
Бзэмы1у уэрэдхэр къыщыраш,
Утыкум тепщэ щохъури "горькэр!",
Нысащ1эр, щауэр, цырибонкэр,
Къуэшаняр, телкэр, кореш, босс,
Доллэрхэр уэсу дэни къос.

Зэман дэк1ынщи- "недэразумен"!
Ди К1уцэр зыдэк1уар "мы-супермен",
Уи мылъкур т1ууэ догуэшыж,
Е "компенсацу" ахъшэ къыдэтыж!
Адыгэ хабзэр здачу удотыж!-
Жа1энщи хабзэр ящ1 ик1агъэ,
Насыпыншагъэр тхуащ1ыр благъэ...

Думэн Мурэдин